ДОКЛАД
За дейността на БЪЛГАРСКА ДЖУ ДЖИЦУ ФЕДЕРАЦИЯ през 2024 година

Доклада отразява  дейността  на федерацията в съответствие с получения спортен лиценз от ММС, националният  календар и календара на Международна джу джицу федерация  (JJIF)

1. ОРГАНИЗАЦИОННА СТРУКТУРА

През 2024 година федерацията затвърди организационната си структура и сплоти  членуващите в нея клубове, чрез серия от състезания, лагери, курсове и семинари.                                                В момента в  Българска джу джицу федерация членуват 23 лицензирани спортни клуба с 48 квалифицирани инструктори, помощник треньори и треньора и с над 2500 практикуващи.
Изградените от Управителният съвет на федерацията комисии се активираха през годината, което се отрази на цялостната дейност и управление на организацията. Изпълнявайки закона да спорта и други нормативни актове федерацията се нуждаеше от натоварена административна работа. Дейността в това направление се осъществяваше от Вице Президента , технически сътрудник и от някои членове на спортно техническата комисия. 

2. СПОРТНО СЪСТЕЗАТЕЛНА ДЕЙНОСТ

2.1	ДЪРЖАВЕН СПОРТЕН КАЛЕНДАР
Съгласно приетият  спортен календар за 2024 година се изпълниха всички планирани състезания от Държавния спортен календар. както следва
Държавно първенство в дисциплини Дуо система, Шоу дуо и Файтинг система в град Бургас през м. май, Държавно първенство по джиу джицу в град София през м. декември, Национална купа отворена в дисциплините Дуо система и Файтинг система в град Русе през м. ноември,  Национален турнир по Специална защита в град Бургас през м. юни. И Национален турнир в град Пловдив през м. април.
Участие взеха 435 състезателя от 16 лицензирани спортни клуба членове на федерацията.
Състезанията преминаха при отлична организация и старание от страна на домакините с едно единствено  изключение, предизвикания скандал от треньорите на клуб „Багаин“ Силистра.
Благодарности за треньорите на клубовете домакини Венилин Русинов, Борислав Кисев, Борислав Кирилов и Костадин Георгиев.
Съдийският апарат също показа професионализъм, ръководен от водещите ни съдии Яни Русинов и Костадин Георгиев. Добро ниво и желание за развитие показаха младите съдии Христо Николов и Светлин Занков.
Благодарности за Централ  полис карате джу джицу клуб, клон Бургас за предоставеното оборудване за провеждане на състезанията с видео ревю.

2.2      МЕЖДУНАРОДЕН СПОРТЕН КАЛЕНДАР 
Спортистите на федерацията взеха участие в Европейско първенство проведено през април в Питещи - Румъния, в Световно първенство през ноември на остров Крит - Гърция, в Балканско първенство през септември в Румъния и в Европейска купа през март в Гент – Белгия и няколко международни турнири в Републики Северна Македония,  Босна и Херцеговина, където постигнаха значително количество призови класирания. 
На най важните първенства, европейско и световно първенство Светлин Занков завоюва съответно златен и сребърен медал във възрастова група до 21 години, а  Ванеса Стоянова е трета на Европейско  първенство до 18 години във файтинг системата. На поведената световна купа за юноши до 14 години Мелиса Дачева и Валентин Хъсарджиев завоюваха златни медали във свойте категории във файтинг система, а Чавдар Русинов е трети. В Дуо системата Мелиса Дачева и Чавдар Русинов взеха сребърни медали. Добре се представи на двете официални първенства и Данаил Карадимов, въпреки, че не стигна до медал. 


3. ОБУЧИТЕЛНА ДЕЙНОСТ

3.1.  ТЕХНИЧЕСКИ СЕМИНАРИ
 През годината експерти на федерацията проведоха обучения в редица градове и клубове, както членове, така и бъдещи членове на федерацията.
Технически семинари  се проведоха в градовете София- 3 семинара /1 международен/, Бургас 3 семинара /1 международен/, Смолян, Кнежа, Панагюрище, Банско, Монтана, Варна, Пловдив, Ловеч и Стара Загора.

3.2.   СПОРТНИ ЛАГЕРИ
Национален лагер на федерацията се проведе в КК Албена в края на м. август в направления спорт в дисциплините дуо и файтинг система и самозащита под ръководството на Шихан Тони Петров и Шихан  Петър Магеранов и националните треньори Добромир Грамов, Христо Кадийски, Венилин Русинов и Борислав Кисев

3.3.    ПОВИШАВАНЕ НА КВАЛИФИКАЦИЯТА
В НСА София завършиха 12 души с квалификация треньор, а професионален учебен център званието Инструктор придобиха 9 души.

3.4.  ИЗПИТИ ТЕХНИЧЕСКА СТЕПЕН 
На лагера  в КК Албена  повишиха своите майсторски степени 9 инструктора на федерацията.

4. ГОДИШНИ НАГРАДИ НА НАЦИОНАЛНАТА АСОЦИАЦИЯ ЗА БОЙНИ СПОРТОВЕ 
На официална церемония в телевизия България ОНЕЪР проведена в края на годината федерацията отличи за треньор на 2024 г Добромир Грамов и за най успешни състезатели при мъжете и жените, медалистите от ЕП и СП Светлин Занков и Ванеса Стоянова и тримата от Централ полис карате джу джицу клуб


ИЗВОДИ:
1. Дори и с малкото финансиране от ММС  успехите са налице – 7медала от европейски и световни първенства. 
2. Българска джу джицу федерация осъществи своите цели свързани с изпълнение на спортният си календар - държавно  първенство, национална купа и  турнири, семинари и лагери.

ПРЕПОРЪКИ:

1. През 2025 година да направи необходимото за финансиране от ММС и да вземе участие на официалните европейски и световни първенства.
2. Да извърши организационни дейности по подобряване на административният си капацитет и рекламира по сериозно дейността си.
3. Да увеличи броя на клубовете членуващи във федерацията. 
4. Да направи необходимото за получаване на лиценз на поне двама международни съдии.



Изготвил: /п/
                / Тони Петров /


Представляващ: /п/
                      / Томо Борисов /

